Document ID: 32003R1445

Padomes Regula (EK) Nr. 1445/2003
(2003. gada 21. janvāris)
par dažu tērauda izstrādājumu izvešanu no Rumānijas uz Kopienu laika posmā no šīs regulas spēkā stāšanās dienas līdz dienai, kad Rumānija pievienojas Eiropas Savienībai (divkāršas pārbaudes sistēmas pagarināšana)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši 133. pantu,
ņemot vērā Komisijas priekšlikumu,
tā kā
(1) Eiropas Līgums par asociācijas izveidošanu starp Eiropas Kopienām un to dalībvalstīm, no vienas puses, un Rumāniju, no otras puses [1], stājās spēkā 1995. gada 1. februārī;
(2) ar Asociācijas padomes Lēmumu Nr. 1/2003 [2] Puses ir vienojušās pagarināt divkāršās pārbaudes sistēmu, kas tika no jauna ieviesta ar Lēmumu Nr. 3/2002 [3], uz laika posmu no šīs Regulas spēkā stāšanās dienas līdz dienai, kas Rumānija pievienojas Eiropas Savienībai;
(3) tādēļ ir jāpagarina Kopienas tiesību aktu piemērošanas laiks, kas ieviesti ar Padomes 2002. gada 20. jūnija Regulu (EK) Nr. 1499/2002 par dažu tērauda izstrādājumu izvešanu no Rumānijas uz Kopienu laikā no 2002. gada 1. jūlija līdz 31. decembrim (divkāršas pārbaudes sistēma) [4],
IR PIEŅĒMUSI ŠO REGULU.
1. pants
Regulu (EK) Nr. 1499/2002 turpina piemērot laika posmā no šīs regulas spēkā stāšanās dienas līdz dienai, kad Rumānija pievienojas Eiropas Savienībai, saskaņā ar Eiropas Kopienu un to dalībvalstu, no vienas puses, un Rumānijas, no otras puses, Asociācijas padomes Lēmuma Nr. 1/2003 noteikumiem.
2. pants
Tādēļ Regulu (EK) Nr. 1499/2002 groza šādi.
1. Regulas nosaukumā, preambulā un 1. panta 1. punktā atsauces uz laika posmu "no 2002. gada 1. jūlija līdz 31. decembrim" aizstāj ar atsaucēm uz laika posmu "no 2003. gada 25. augusta līdz dienai, kad Rumānija pievienojas Eiropas Savienībai".
2. Minētās regulas IV pielikuma tekstu aizstāj ar šīs regulas pielikuma tekstu.
3. pants
Šī regula neattiecas uz precēm, kas nosūtītas uz Kopienu no 2003. gada 1. janvāra līdz šīs regulas spēkā stāšanās dienai.
4. pants
Šī regula stājas spēkā 10. dienā pēc tās publicēšanas "Eiropas Savienības Oficiālajā Vēstnesī."
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 21. janvārī

Labels: 3
18
1